# 5-desviosnorma/6_arcasmos.html

6- Arcaísmos

- Desvíos da variedade estándar
- 1- Competencia básica
  - 1-1- Exercicios
  - 1-2- Autoavaliación
- 2- Competencia media
  - 2- 1- Exercicios
  - 2-2- Corrixe
  - 2-3- Autoavaliación
- 3- Competencia alta
  - 3-1- Vulgarismos
    - 3-1-1- Exercicio
  - 3-2- Dialectalismos
    - 3-2-1- Dialectalismos léxicos
  - 4- Castelanismos
    - 4- 1- Castelanismos no léxico da administración
    - 4-2- Léxico variado
    - 4-3- Frases feitas
    - 4- 4- Castelán ou galego?
  - 5- Hipergaleguismos
  - 6- Arcaísmos
  - 7- Corrixe
  - 8- Actualización dun texto
  - 9- Autoavaliación
- Proposta de actividade segundo o estilo de aprendizaxe

« Anterior | Seguinte »

# 6- Arcaísmos

Son palabras que caeron en desuso na lingua (por exemplo: "cibdade", "outo", etc.) ou que cada vez teñen menos ( "vegada", “ás vegadas”; ex. Heiche dar tomates da miña cortiña outra vegada que veñas por aquí).

## Fíxate

A palabra “grazas” é un exemplo de arcaísmo recuperado. A RAG decidiu na reforma normativa do 2003 recuperar esta forma tradicional (nos textos medievais podémola atopar máis de catrocentas veces) que fora substituída no galego moderno polo castelanismo “gracias”, probablemente por influxo da igrexa (la gracia de Dios, etc...).

## Exercicio 1

Corrixe os arcaísmos que haxa nas seguintes frases:

No quinto capíduo do libro que estou a ler aparece escrita a mor parvada que nunca vira impresa.

### Retroalimentación

No quinto capíduo capítulo do libro que estou a ler aparece escrita a mor (maior) parvada que nunca vira impresa.
Roi estaba farto de que sempre lle pedisen a mesma cousa, iso que unha vegada e outra se negaba a compracelos.

### Retroalimentación

Roi estaba farto de que sempre lle pedisen a mesma cousa, iso que unha vegada (vez) e outra se negaba a compracelos.
Despois da accidentada viaxe en coche, por fin conqueriron chegar á cibdade antes de fecharen os hoteis.

### Retroalimentación

Despois da accidentada viaxe en coche, por fin conqueriron (conseguiron) chegar á cibdade (cidade) antes de fecharen os hoteis.
Ese home merescía un outo posto na Administración, se o seu pasado exemplar non engana.

### Retroalimentación

Ese home merescía (merecía) un outo (alto) posto na Administración, se o seu pasado exemplar non engana.
Ao acabar aquela longa carreira faltabame o áer e case me doía a cor como consecuencia da axitada respiración.

### Retroalimentación

Ao acabar aquela longa carreira faltabame o áer (aire) e case me doía a cor (o corazón) como consecuencia da axitada respiración.

## Exercicio 2

Corrixe os arcaísmos que haxa nas seguintes frases:

Hai que asumir que o feito de nascer xa implica que algún día falesceremos.

### Retroalimentación

Hai que asumir que o feito de nascer (nacer) xa implica que algún día falesceremos (faleceremos).
Non hai ren no mundo que me goste máis que tomar o sol na praia unha quente tarde de verán.

### Retroalimentación

Non hai ren (nada) no mundo que me goste (guste) máis que tomar o sol na praia unha quente tarde de verán.
Non creo que sexa certo iso que dis de que favoresceu a algúns alumnos en prexuízo doutros.

### Retroalimentación

Non creo que sexa certo iso que dis de que favoresceu (favoreceu) a algúns alumnos en prexuízo doutros.
Hai que ter moito coidado coa roupa de coores vivas: en canto as lavas unha vez perden moito e quedan máis apagadas.

### Retroalimentación

Hai que ter moito coidado coa roupa de coores (cores) vivas: en canto as lavas unha vez perden moito e quedan máis apagadas.
O meu fillo debesce polos xoguetes de montar e desmontar, e en cambio non atura os xogos de mesa.

### Retroalimentación

O meu fillo debesce (debece) polos xoguetes de montar e desmontar, e en cambio non atura os xogos de mesa.
« Anterior | Seguinte »