# 5_outras_linguas_do_mundo.html

5- Outras linguas do mundo

- A diversidade lingüística en Europa e no mundo
- 1- A diversidade lingüística
- 2- Lingua hexemónica, lingua minorizada e lingua minoritaria.
- 3- As linguas peninsulares
  - 3-1- Queres aprender máis? Asturiano
  - 3-2- Queres aprender máis? Aragonés
  - 3- 3- Queres aprender máis? Aranés, euskera
  - 3-4- Queres aprender máis? Portugués
  - 3-5- Autoavaliación
- 4- As linguas de Europa
  - 4-1- Que falaría Xoán se nacera en...?
  - 4-2- Onde se fala este idioma?
  - 4- 3- Declaración Universal dos Dereitos Humanos
- 5- Outras linguas do mundo
  - 5-1- Benvido!
  - 5-2- Autoavaliación
- 6- Proposta de actividades
  - Proposta de actividades segundo o estilo de aprendizaxe

« Anterior | Seguinte »

# 5- Outras linguas do mundo

Non é posible que falemos detalladamente de tódalas linguas, polo que faremos unha breve reseña, con mención dalgúns dos países máis relevantes lingüísticamente.

## América

Este continente caracterízase pola utilización de linguas do continente europeo, posto que moitos antigos imperios europeos tiveron colonias no continente americano. Isto propiciou a introdución de linguas coma o inglés, no norte, e o castelán e portugués, no sur, substituíndo así as linguas indíxenas, que hoxe están minorizadas.

Estados Unidos: país no que o idioma oficial en todos os estados é o inglés. Tamén son oficiais nalgúns estados o castelán (xeralmente naqueles estados que son fronteirizos con México), o francés e o hawaiano (no arquipélago das illas que levan o mesmo nome).

Canadá: país no que son oficiais o inglés, xeralmente considerado lingua maioritaria, e o francés, máis empregado no estado canadense de Quebec, debido a que foi a única colonia francesa en América

Arxentina: país no que o castelán é a lingua maioritaria, aínda que non é a única lingua oficial, posto que o guaraní é unha lingua cooficial na provincia das Correntes.

Brasil: país no que o idioma oficial é o portugués, ou como é denominado alí, brasileiro; ademais tamén está protexida a lingua brasileira de Señas.

México: un dos países con máis linguas recoñecidas e oficiais do continente americano. Neste país, a constitución non pronuncia cales son as linguas oficiais, pero son considerados como tales o castelán, e 62 linguas indixenas, segundo á lei dos Dereitos Lingüísticos do 2001, son, xunto co español, “linguas nacionais” coa “mesma validez nos seus territorios”, entre as que se atopan, cun maior numero de falantes, o náhuatl, o maia, o mixteco, o zapoteco, o tzotzil e o tzeltai, entre outros.

Culturas indíxenas: dende 1992, a constitución mexicana define ao país como nación “pluricultural”, en recoñecemento dos pobos indíxenas. Segundo datos da Comisión Nacional para o Desenvolvemento dos Pobos Indíxenas a poboación indíxena en México ascende a máis de 12 millóns de persoas (dun total aprox. de 104 millóns).

## Asia

Ao contiente asiático correspóndelle o 33% das linguas do mundo.

A India é un dos países máis poboados do mundo: nel existe unha situación de diglosia (favorable ao inglés) no traballo e na xustiza; tamén son oficiais, mais pouco empregadas neses ámbitos, o hindú e outras linguas: o bengali, o camarés, o tegulu e o urdú entre outros.

China: é o país máis poboado do mundo; a lingua oficial é o chinés, pero a forma estándar de empregalo é o uso do mandarín; existen zonas nas que o cantonés é oficial, como Hong Kong (zona na que o inglés está en situación de cooficialidade) e Macao, onde, ademais do cantonés, o portugués é cooficial. Tamén son linguas das minorías étnicas o mongol, o tibetano e o uigur, ademais doutros dialectos.

Xapón: país caracterizado por unha situación de monolingüísmo e diglosia; só o xaponés é considerado lingua oficial neste estado, mais tamén se empregan, aínda que non sexan linguas oficiais, o ainu e o ryukyuense.

## Oceanía

É a zona de maior diversidade lingüística: menos de 60 millóns de habitantes falan unhas 800 linguas.

Nova Zelanda: segundo país máis importante deste continente; antiga colonia inglesa, neste país o inglés e o maorí son consideradas linguas oficiais. Ademais, a presenza do francés na escola é importante debido á emigración.

Australia: país do continente de Oceanía que se caracteriza por unha situación lingüística monolingüe, posto que a única lingua oficial deste país é o inglés, debido a que historicamente foi unha colonia inglesa.

Papúa e Nova Guinea: caracterizados por unha situación lingüística de bilingüismo, debido á existencia de varias linguas oficiais, coma o son o inglés, o Tok Pisin, e o Hiri motu; ademais da existencia de moitas linguas indixenas.

## África

É o continente que ten as taxas de alfabetización máis baixas de todo o mundo.

Exipto: o único idioma oficial deste país mediterráneo é o árabe, aínda que por razóns de turismo a maioría tamén coñeza o inglés e o francés.

Marrocos: país norteafricano no que o árabe é a lingua oficial de todo o país; hai zonas nas que se falan dialectos bereberes, o francés e español.

Sudáfrica: un dos países máis industrializados do continente africano; neste país dáse unha situación de bilingüismo, posto que son linguas oficiais o afrikáans, o inglés, o zulú, o suazi, entre outros.

Mozambique: 21 millóns de habitantes; idiomas: inglés, portugués e suahili; 5 minoritarias.

Guinea: (1 millón de h.) español e francés, 5 minoritarias. Lingua escolar: español.

Cabo Verde (aprox. 500.000): portugués; criollo caboverdiano maioritario, pero non oficial.

Togo: (6. m.) 39 linguas; oficiais: éwé, kabiye, francés. Ensino: francés maioritario.

Santa Elena: (6.500 h.) lingua oficial: inglés.

Kenia (30 m) lingua oficial : suahili; lingua escolar: inglés, 3 minoritarias.

« Anterior | Seguinte »