- Fonética e fonoloxía
- A lingua escrita e a lingua oral
  - O alfabeto galego
  - Para saberes máis
    - A arbitrariedade do código
- Sistema fonolóxico galego
  - Comproba os teus coñecementos
- Sistema vocálico
  - Competencia básica
    - Aprende e practica
    - Autoavaliación
  - Repaso do acento diacrítico
    - Exercicios de acentuación diacrítica
  - Competencia media
    - Exercicio de acentuación diacrítica (repaso)
  - Competencia alta
    - Repaso: Verbos con alternancia vocálica no radical
    - Exercicios timbre vocálico 1
    - Exercicio timbre vocálico 2
    - Acentuación diacrítica
- Sistema consonántico
  - Competencia básica
  - Competencia media
    - Autoavaliación
  - Competencia alta
    - Comproba os teus coñecementos
    - Practica e aprende
  - Autoavaliación de fonética e fonoloxía
  - Exercicios globais

« Anterior | Seguinte »

# Sistema vocálico

## As vogais

As vogais son sons da fala humana producidos ao expulsar aire pola boca, acompañados da vibración das cordas vocálicas; por iso dicimos que son "sonoras".

Segundo a posición da lingua na cavidade bucal e a maior ou menor abertura desta emitiranse vogais diferentes. Canto maior é o número de vogais nunha lingua, menor é a diferenza entre elas, pois o espazo articulatorio é moi reducido; a delimitación oral e auditiva nesas linguas, vólvese, por tanto, máis esixente á hora da súa aprendizaxe.

Non todas as linguas teñen o mesmo número de vogais (o castelán ten 5, o galego e o portugués 7, o inglés 20 e o francés 19). Isto é debido, por exemplo, a que a posición intermedia é máis aproveitada nunhas linguas que noutras. Por outra parte, algunhas linguas, coma o francés ou o portugués, teñen tamén vogais nasais. O galego tamén as tivo, pero hoxe están prácticamente desaparecidas.

## Observa

Os fonemas vocálicos cumpren función silábica, xa que o núcleo da sílaba é sempre unha vogal.

Sa-bi-a-mos / co-tiá

## Posición tónica ou pretónica

En posición tónica ou pretónica o sistema vocálico do galego presenta sete fonemas:

Punto de articulación | Anterior ou palatal | Central | Posterior ou velar
Pechada | /i/ |  | /u/
Abertura media pechada | /e/ |  | /ọ/
Abertura media aberta | / ę/, /ɛ/ |  | /ɔ/
Aberta |  | /a/ |

## Posición postónica non final

En posición postónica non final, os fonemas redúcense a cinco, xa que non se dá á oposición entre abertura media aberta e abertura media pechada: /a,e,i,o,u/: /kágado/, /número/. Nesta posicion é frecuente a vacilación no punto de articulación (númaro).

## Posición postónica final

En posición postónica final o número de fonemas redúcese a tres: /a,e,o/. Ocasionalmente, en palabras non patrimoniais poden atoparse /i,u/: taxi, tribu, álbum, corpus.

« Anterior | Seguinte »