# 1-lgasdomundo/6_proposta_de_actividades.html

6- Proposta de actividades

- A diversidade lingüística en Europa e no mundo
- 1- A diversidade lingüística
- 2- Lingua hexemónica, lingua minorizada e lingua minoritaria.
- 3- As linguas peninsulares
  - 3-1- Queres aprender máis? Asturiano
  - 3-2- Queres aprender máis? Aragonés
  - 3- 3- Queres aprender máis? Aranés, euskera
  - 3-4- Queres aprender máis? Portugués
  - 3-5- Autoavaliación
- 4- As linguas de Europa
  - 4-1- Que falaría Xoán se nacera en...?
  - 4-2- Onde se fala este idioma?
  - 4- 3- Declaración Universal dos Dereitos Humanos
- 5- Outras linguas do mundo
  - 5-1- Benvido!
  - 5-2- Autoavaliación
- 6- Proposta de actividades
  - Proposta de actividades segundo o estilo de aprendizaxe

« Anterior | Seguinte »

# 6- Proposta de actividades

## Actividade 1

Accede ao seguinte enderezo web:

http://www.xunta.es/linguagalega/dia_internacional_da_lingua_materna_2010

Ao final, en “recursos” hai unha ligazón a “Mapas Vivos”. Escolle un continente, busca información sobre as linguas faladas en catro países dese continente e elabora un esquema-resumo.

## Actividade 2

Procura información sobre Liet: Concurso de música europeo para linguas minoritarias.

## Actividade 3

A cada alumno asígnaselle a lectura dunha das linguas desenvolvidas nos enlaces correspondentes a Europa e América.

Posteriormente, o profesor/a indicará os alumnos que deberán expoñer oralmente aos compañeiros a situación sociolingüística dos devanditos países.

## Actividade 4

Traballo de recompilación (e posterior síntese da información) sobre a situación dalgunha das linguas non traballadas neste tema.

Completa, como mínimo, a seguinte información:

País:

Continente:

Nº de habitantes:

Lingua/s oficial:

Ten linguas minoritarias ou minorizadas?

De que familia lingüística?

Cales son as linguas escolares?

## Actividade 5

Proposta de investigación: significado e contexto do seguinte texto:

Á l’école:

“Defense de cracher par terre et de parler breton”.

## Actividade 6

Resolución de problemas

Descrición

Expoñemos aos alumnos o seguinte problema relacionado coas linguas en contacto tomado dun xornal:

Unha alumna comeza a realizar nunha clínica as prácticas do Ciclo que está estudando. Como ela fala galego, emprega esa lingua o día que se vai presentar. A persoa responsable comunícalle que alí non poderá falalo, porque traballan de cara ao público e non queren que o persoal fale galego cos clientes.

Divídese a clase en grupos de tres. O alumno A será a alumna en prácticas, o alumno B o responsable da clínica e o alumno C actuará de secretario. Os alumnos A e B simularán a escena e intentarán chegar a unha solución; cando rematen, o alumno C tomará nota das solucións propostas.

Uha vez que finalicen as simulacións todos os grupos, os secretarios lerán as solucións propostas e o profesor irá escribíndoas no taboleiro. Para rematar, despois de debateren sobre elas, votarase pola solución que estimen máis axeitada.

« Anterior | Seguinte »