# 1_a_diversidade_lingstica.html

1- A diversidade lingüística

- A diversidade lingüística en Europa e no mundo
- 1- A diversidade lingüística
- 2- Lingua hexemónica, lingua minorizada e lingua minoritaria.
- 3- As linguas peninsulares
  - 3-1- Queres aprender máis? Asturiano
  - 3-2- Queres aprender máis? Aragonés
  - 3- 3- Queres aprender máis? Aranés, euskera
  - 3-4- Queres aprender máis? Portugués
  - 3-5- Autoavaliación
- 4- As linguas de Europa
  - 4-1- Que falaría Xoán se nacera en...?
  - 4-2- Onde se fala este idioma?
  - 4- 3- Declaración Universal dos Dereitos Humanos
- 5- Outras linguas do mundo
  - 5-1- Benvido!
  - 5-2- Autoavaliación
- 6- Proposta de actividades
  - Proposta de actividades segundo o estilo de aprendizaxe

« Anterior | Seguinte »

# 1- A diversidade lingüística

## Autoavalíate

Cantas linguas se falan no mundo?

Cantas son as linguas da Península Ibérica?

No mito da "Torre de Babel" Deus confunde os homes para que falen linguas diferentes; así non se entenden e non chegan a construír a ambiciosa torre coa que querían alcanzar o ceo. Desde cando se comeza a considerar a variedade lingüística unha riqueza e non un castigo?

Cal era a lingua franca na Idade Media?

Cal é o seu equivalente actual?

Como podemos saber cal será a lingua que fale un maior número de persoas dentro de cen anos?

Que porcentaxe de probabilidade temos de acertar?

No mundo fálanse arredor de 6.900 linguas. Algo menos do 50% delas teñen menos de 10.000 habitantes. Outro 25% non chegan aos 1000. Só o 5% pasa do millón de falantes. Neste selecto grupo está a nosa lingua, o galego.

## O castigo da torre de Babel?

Segundo a UNESCO, un 50% das linguas está en perigo de extinción debido á globalización. Esta institución pretende concienciarnos do importante que é para o mundo conservar o seu patrimonio lingüístico. Tamén a ONU asegura que o multilingüismo promove a unidade na diversidade e no entendemento internacional, e recoñece a importancia de protexer as distintas linguas, o que equivale a protexer as diferentes culturas e promovelas.

O multilingüísmo considérase hoxe un valor de mercado: comprender e falar diferentes linguas constitúe unha oportunidade no mundo laboral, tamén en Galicia. A familia foi tradicionalmente a principal responsable da transmisión das linguas. Hoxe os medios de comunicación, a escola, a convivencia con falantes doutras linguas etc. son axentes tamén fundamentais na nosa sociedade. A lingua da casa complétase así co contacto con, cando menos, outra lingua. É unha oportunidade para familiarizármonos con varios idiomas desde pequenos. O coñecemento de máis dunha lingua supón contar con máis referencias para chegarmos a aprender outras.

Manter a diversidade das linguas do mundo é unha maneira de garantir a subsistencia da diversidade das culturas.

« Anterior | Seguinte »